Anyos dimpués, quan Internet prencipiaba a creixer, qualques usuarios inexpertos mandaban erroniament mensaches personals a toda una lista de correu electronico u a grupos de discusión —que podeban involucrar a quantos cientos de personas— o que ocasionaba molestias y perda de tiempo (y dica de diners) a os de demás usuarios que recibiban ixe tráfico irrelevant y no deseyau. Seguntes Brad Templeton, enta 1993 belún qualificó ixas intromisions no deseyadas como spam: os mensaches yeran como o spam d'o sketch, en o qual brenca se podeba minchar sin toparse con o fiambre.